Pulizija feruti fi protesta kontra l-lockdown fil-Ġermanja
Imtella' Awwissu 2, 2020 - Aġġornata 2 Ta' Awwissu, 2020 5:34pm Tal-inqas 18-il uffiċjal tal-pulizija ndarbu waqt li kienu qed jipprovaw iferrxu l-folla fi protesta kontra l-miżuri tal-lockdown kontra l-coronavirus f'Berlin il-Ġermanja. Il-pulizija qalet li tliet uffiċjali qed jingħataw il-kura fl-isptar. Aktar minn 1,000 uffiċjal kienu qed jissorveljaw il-protesta li għaliha uffiċjali Ġermaniżi qalu li attendew mal-20,000 persuna. L-organizaturi ddikjaraw il-ġurnata tas-Sibt bħala jum il-ħelsien minn xhur ta' restrizzjonijiet kontra l-coronavirus – b'dimostranti jġorru kartelluni b'kitbiet kontra l-virus – li qalu huwa "false alarm".